24.6.2009 Jurnalul Oficial al Uniunii Europene L 161/13 COMISIE DECIZIA COMISIEI din 11 iunie 2009 privind încheierea Memorandumului de înțelegere dintre Comisia Europeană şi Organizația Europeană pentru Cercetare Nucleară (CERN) (Text cu relevanță pentru SEE) (2009/488|CE, Euratom) COMISIA COMUNITĂȚILOR EUROPENE, având în vedere Tratatul de instituire a Comunității Europene și Tratatul de instituire a Comunităţii Europene a Energiei Atomice, întrucât: (1) La 10 octombrie 1994 s-a semnat un acord administrativ între Comunitatea Europeană şi Organizația Europeană pentru Cercetare Nucleară (CERN). (2) Discuţiile exploratorii au pus în evidență oportunitatea consolidării și upgradării de către Comisie a cooperării cu CERN în contextul recentelor evoluții din Spaţiul european de cercetare (ERA). (3) A fost redactat un nou acord, sub forma unui memo- randum de înțelegere, în scopul de a acoperi teme cum ar fi cooperarea intensificată prin activități comune menite să consolideze și să dezvolte ERA pe mai departe și să implementeze și să continue Strategia europeană pentru fizica particulelor, precum şi consultările şi schimbul de informații asupra unor subiecte de interes comun, în particular privind consolidarea şi dezvoltarea pe mai departe a ERA şi privind Strategia europeană pentru fizica particulelor, inclusiv, pentru aceasta din urmă, contactele aferente cu statele CERN care nu sunt membre ale UE. (4) Comisiei i se acordă dreptul permanent de a asista la sesiunile Consiliului CERN cu privire la strategia europeană și de a se exprima în cadrul acestor sesiuni, cu mențţinerea, în același timp, a statutului de observator la Consiliul CERN (!), acordat Comunităților Europene în 1985. (5)  Din prezentul memorandum nu decurg implicații financiare sau obligații juridice, DECIDE: Articolul 1 Memorandumul de înțelegere (în anexă) dintre Comisia Europeană și Organizația Europeană pentru Cercetare Nucleară (CERN) este aprobat. În mod corespunzător, memorandumul va înlocui Acordul administrativ din 10 octombrie 1994. Articolul 2 Comisarul responsabil pentru ştiință şi cercetare, Janez Potoănik, semnează, în numele Comisiei, Memorandumul de înțelegere dintre Comisia Europeană și Organizația Europeană pentru Cercetare Nucleară. Adoptată la Bruxelles, 11 iunie 2009. Pentru Comisie Janez POTOCNIK Membru al Comisiei (!) Decizia Consiliului CERN din 27-28 iunie 1985.